พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลระแหง อำเภอลาดหลุมแก้ว จังหวัดปทุมธานี ให้แก่นายเฉีย แซ่หลิม พุทธศักราช 2480
ประกาศวันที่ 1937-08-09

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลระแหง อำเภอลาดหลุมแก้ว จังหวัดปทุมธานี ให้แก่นายเฉีย แซ่หลิม พุทธศักราช ๒๔๘๐
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) อาทิตย์ทิพอาภา พล.อ. เจ้าพระยาพิชเยนทรโยธิน ตราไว้ ณ วันที่ ๑๗ กรกฎาคม พุทธศักราช ๒๔๘๐ เป็นปีที่ ๔ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนส่วนหนึ่งของบริเวณที่ดินที่ตั้งที่ว่าการอำเภอลาดหลุมแก้ว จังหวัดปทุมธานี ซึ่งเป็นสาธารณสมบัติของแผ่นดิน ให้แก่นายเฉีย แซ่หลิม โดยนายเฉีย แซ่หลิม จะต้องโอนที่ดินในตำบล อำเภอ และจังหวัดเดียวกัน เนื้อที่ประมาณ ๑,๖๐๐ ตารางเมตร ให้เป็นสาธารณสมบัติของแผ่นดิน
content: เพื่อขยายบริเวณที่ว่าการอำเภอลาดหลุมแก้วให้กว้างขวางขึ้น จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลระแหง อำเภอลาดหลุมแก้ว จังหวัดปทุมธานี ให้แก่นายเฉีย แซ่หลิม พุทธศักราช ๒๔๘๐”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนส่วนหนึ่งของบริเวณที่ดินที่ตั้งที่ว่าการอำเภอลาดหลุมแก้ว จังหวัดปทุมธานี ซึ่งเป็นที่สาธารณสมบัติของแผ่นดิน มีเนื้อที่ประมาณ ๓๐๐ ตารางเมตร ปรากฏแนวเขตตามแผนที่ท้ายพระราชบัญญัตินี้ ให้แก่นายเฉีย แซ่หลิม
sectionNo: 4
content: มาตรา ๔ ให้รัฐมนตรีว่าการกระทรวงการคลังมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
sectionName: แผนที่แสดงการแลกเปลี่ยนที่ดิน
content: